Kliešte (nástroj)

Kliešte sú jednoduchý mechanický nástroj slúžiaci na uchopenie predmetov. Mechanizmus klieští je založený na princípe páky.

Slúžia na uchopovanie, pridržiavanie, stláčanie a delenie predmetov. Slovania, ktorí prišli na územie Slovenska používali kliešte predovšetkým ako kováčske náradie. Počas histórie sa vyvinulo veľké množstvo špecializovaných klieští na rôzne účely. Používajú sa všade tam, kde je potrebné uchopiť predmet silou väčšou, ako je schopná vyvinúť ľudská ruka (prsty ruky). Zvláštna forma klieští vznikne, keď uchopovaciu časť (časť kratšieho ramena páky) nahradíme ostrím. Vzniknú kliešte pre delenie materiálu (štikacie kliešte, nožnice, kliešte na nechty ...). Kliešte s uchopovacou aj deliacou časťou nazývame kombinované kliešte (kombinačky). Kliešte určené pre stláčanie nazývame lisovacie (krimpovacie).

 Konštrukcia 
Konštrukčne sú kliešte obvykle riešené ako dve páky spojené v otočnom bode - kĺbe alebo čape. Niekedy je tento kĺb nahradený pružným členom (pinzeta). Niektoré kliešte sú vybavené aj ďalšími jednoduchými mechanizmami vykonávajúcimi aj zložitejšiu činnosť (napr. blankovacie kliešte, páskovacie kliešte, krimpovacie kliešte, etiketovacie kliešte ...), jediným zdrojom pohonu takéhoto stroja je však len páka.

 Príklady najčastejšie používaných klieští 

Zhrnutie

 Kliešte sú mechanický nástroj slúžiaci na uchopenie, pridržiavanie, stláčanie a delenie predmetov, založený na princípe páky.
 Používali sa pôvodne ako kováčske náradie a počas histórie sa vyvinulo množstvo špecializovaných typov.
 Existujú rôzne druhy klieští, ako štikacie kliešte, nožnice, kombinované kliešte a krimpovacie kliešte.
 Kliešte sú zložené z dvoch pák spojených kĺbom alebo pružným členom (ako pinzeta).
 Niektoré kliešte majú aj ďalšie mechanizmy na vykonávanie zložitejších úkonov (napr. blankovacie, páskovacie, etiketovacie kliešte).

 Iné projekty 

Kategória:Ručné náradie